ครม. เคาะงบกว่า 4.7 พันลบ. ซื้อ “ไฟเซอร์” กว่า 9.9 ล้านโดส ฉีด 6 กลุ่มเป้าหมายหลัก
ที่ประชุม “ครม.” อนุมัติงบประมาณกว่า 4.7 พันลบ. จัดซื้อวัคซีน “ไฟเซอร์” กว่า 9.9 ล้านโดส เล็งฉีด 6 กลุ่มเป้าหมายหลัก
ครม. เคาะงบกว่า 4.7 พันลบ. จัดซื้อวัคซีน “ไฟเซอร์” กว่า 9.9 ล้านโดส ฉีด 6 กลุ่มเป้าหมายหลัก
30 ส.ค. 2564

นายธนกร วังบุญคงชนะ โฆษกประจำสำนักนายกรัฐมนตรี แถลงผลการประชุมคณะรัฐมนตรี (ครม.) ว่า ที่ประชุมครม. อนุมัติงบประมาณ 4,745 ล้านบาท จัดซื้อวัคซีนไฟเซอร์จำนวน 9,998,820 โดส โดยมี 6 กลุ่มเป้าหมายหลัก ได้แก่ 1. เด็กอายุ 12-17 ปี 2. หญิงตั้งครรภ์อายุ 12 สัปดาห์ขึ้นไป 3. บุคลากรทางการแพทย์และสาธารณสุขด่านหน้า 4. ผู้สูงอายุและผู้มีโรคประจำตัว 7 โรคเสี่ยง 5. ชาวต่างชาติที่อาศัยอยู่ในประเทศไทย และ 6. ผู้มีความจำเป็นที่จะต้องฉีดวัคซีนไฟเซอร์ก่อนที่จะเดินทางไปต่างประเทศเช่นนักเรียนนักศึกษา, นักการทูต
ทั้งนี้ ที่ผ่านมาครม.ได้เคยอนุมัติการจัดซื้อวัคซีนไปแล้วจำนวน 80 ล้านโดส วงเงิน 22,990  ล้านบาท แบ่งเป็นวัคซีนแอสตร้าเซนเนก้า 61 ล้านโดส ซิโนแวค 19 ล้านโดส ไฟเซอร์ 20 ล้านโดส  โดยในการจัดซื้อกว่า 9 ล้านโดสครั้งนี้ จะทำให้ประเทศไทยบรรลุการจัดซื้อวัคซีนได้ครบ 100 ล้านโดสในปีนี้